DCORP นักลงทุนขายทิ้ง! ฉุดหุ้นร่วงติดฟลอร์ เหตุผิดหวังงบฯ Q3 ไม่ฟื้น-ขาดทุนต่อเนื่อง
DCORP นักลงทุนขายทิ้ง! ฉุดหุ้นร่วงติดฟลอร์ เหตุผิดหวังงบฯ Q3 ไม่ฟื้น-ขาดทุนต่อเนื่อง โดย ณ เวลา 15.15 น. อยู่ที่ระดับ 1.68 บาท ลบ 0.72 บาท หรือ 30% ด้วยมูลค่าซื้อขาย 21.08 ล้านบาท
16 พ.ย. 2561

ผู้สื่อข่าวรายงานว่า บริษัท ดีมีเตอร์ คอร์ปอเรชั่น จำกัด (มหาชน) หรือ DCORP ณ เวลา 15.15 น. อยู่ที่ระดับ 1.68 บาท ลบ 0.72 บาท หรือ 30% ด้วยมูลค่าซื้อขาย 21.08 ล้านบาท ราคาหุ้นต่ำสุด 1.68 บาท สูงสุด 2.48 บาท

คาดนักลงทุนเทขายหลังผลงานล่าสุดไตรมาส 3/61 ขาดทุนเพิ่มขึ้นเป็น 75.50 ล้านบาท จากปีก่อน 73.87 ล้านบาท ส่วน 9 เดือนขาดทุนเพิ่มขึ้นเป็น 247.65 ล้านบาท จากปีก่อน 92.17 ล้านบาท และผลงานขาดทุนต่อเนื่องนับตั้งแต่ปี 2558
